經數: 一九八○

經名: 往生禮讚偈

頁數: 四四一

上	欄

後夜偈云

時光遷流轉	忽至五更初

無常念念至	□與死王居

勸諸行道者	勤修至無餘

平旦偈云

欲心寂滅樂	當學沙門法

衣食支身命	精粗隨衆1得

諸衆等今日晨朝各2誦六念

日中偈云

人生不精進	喩若樹無根

採華置日中	能得幾時鮮

人命亦如是	無常須臾間

勸諸行道衆	勤修乃至眞

第二沙門善導謹依大經採集要文. 以爲禮

讚偈二十四拜當初夜時禮. 懺悔同前後

3南無至心歸命禮西方阿彌陀佛

彌陀智願海	深廣無涯底

聞名欲往生	皆悉到彼國

願共諸衆生	往生安樂國

*南無至心歸命禮西方阿彌陀佛

於此世界中	六十有七億

不退諸菩薩	皆當得生彼

願共諸衆生	往生安樂國

*南無至心歸命禮西方阿彌陀佛

小行諸菩薩	及修少福者

其數不可計	皆當得生彼

願共諸衆生	往生安樂國

*南無至心歸命禮西方阿彌陀佛

十方佛刹中	菩薩比丘衆

中	欄

窮劫不可計	皆當得生彼

願共諸衆生	往生安樂國

*南無至心歸命禮西方阿彌陀佛

一切諸菩薩	各齎天妙華

寶香無價衣	供養彌陀佛

願共諸衆生	往生安樂國

*南無至心歸命禮西方阿彌陀佛

咸然奏天樂	暢發和雅音

歌歎最勝尊	供養彌陀佛

願共諸衆生	往生安樂國

*南無至心歸命禮西方阿彌陀佛

慧日照世間	消除生死雲

恭敬□三□	稽首彌陀尊

願共諸衆生	往生安樂國

*南無至心歸命禮西方阿彌陀佛

見彼嚴淨土	微妙難思議

因發無上心	願我國亦然

願共諸衆生	往生安樂國

*南無至心歸命禮西方阿彌陀佛

應時無量尊	動容發欣笑

口出無數光	遍照十方國

願共諸衆生	往生安樂國

*南無至心歸命禮西方阿彌陀佛

回光圍□身	三□從頂入

一切天人衆	踊躍皆歡喜

願共諸衆生	往生安樂國

*南無至心歸命禮西方阿彌陀佛

梵聲如雷震	八音暢妙響

十方來正士	吾悉知彼願

下	欄

願共諸衆生	往生安樂國

*南無至心歸命禮西方阿彌陀佛

至彼嚴淨國	便速得神通

必於無量尊	受記成等覺

願共諸衆生	往生安樂國

*南無至心歸命禮西方阿彌陀佛

奉事億如來	飛化遍諸刹

恭敬歡喜去	還到安養國

願共諸衆生	往生安樂國

*南無至心歸命禮西方阿彌陀佛

若人無善本	不得聞佛名

□慢弊懈怠	難以信此法

願共諸衆生	往生安樂國

*南無至心歸命禮西方阿彌陀佛

宿世見諸佛	則能信此事

謙敬聞奉行	踊躍大歡喜

願共諸衆生	往生安樂國

*南無至心歸命禮西方阿彌陀佛

其有得聞彼	彌陀佛名號

歡喜至一4念	皆當得生彼

願共諸衆生	往生安樂國

*南無至心歸命禮西方阿彌陀佛

設滿大千火	直過聞佛名

聞名歡喜讚	皆當得生彼

願共諸衆生	往生安樂國

*南無至心歸命禮西方阿彌陀佛

萬年三寶滅	此經住百年

爾時聞一念	皆當得生彼

願共諸衆生	往生安樂國

經數: 一九八○

經名: 往生禮讚偈

頁數: 四四二

上	欄

*南無至心歸命禮西方阿彌陀佛

佛世甚難値	人有信1慧難

遇聞希有法	2此復最爲難

願共諸衆生	往生安樂國

*南無至心歸命禮西方阿彌陀佛

自信敎人信	難中轉更難

大悲傳普化	眞成報佛恩

願共諸衆生	往生安樂國

*南無至心歸命禮西方阿彌陀佛

哀愍覆護我	令法種增長

此世及後生	願佛常攝受

願共諸衆生	往生安樂國

*南無至心歸命禮西方極樂世界觀世音菩

薩

願共諸衆生	往生安樂國

*南無至心歸命禮西方極樂世界大勢至菩

薩

願共諸衆生	往生安樂國

*南無至心歸命禮西方極樂世界諸菩薩淸

淨大海衆

願共諸衆生	往生安樂國

普爲師僧父母及善知識法界衆生. 斷除三

障. 同得往生阿彌陀佛國. 歸命懺悔

第三謹依龍樹菩薩願往生禮讚偈. 一十六

拜當中夜時禮. (懺悔同前後)

南無至心歸命禮西方阿彌陀佛

稽首天人所恭敬  阿彌陀3仙兩足尊

在彼微妙安樂國  無量佛子衆圍□

願共諸衆生	往生安樂國

中	欄

南無至心歸命禮西方阿彌陀佛

金色身淨如山王	奢摩他行如象步

兩目淨若靑蓮華	故我頂禮彌陀尊

願共諸衆生    往生安樂國

南無至心歸命禮西方阿彌陀佛

面善圓淨如滿月	威光猶如千日月

聲如天鼓俱翅羅	故我頂禮彌陀尊

願共諸衆生    往生安樂國

南無至心歸命禮西方阿彌陀佛

觀音頂戴冠中住	種種妙相寶莊嚴

能伏外道魔□慢	故我頂禮彌陀尊

願共諸衆生    往生安樂國

南無至心歸命禮西方阿彌陀佛

無比無垢廣淸淨	衆德皎潔如虛空

所作利益得自在	故我頂禮彌陀尊

願共諸衆生    往生安樂國

南無至心歸命禮西方阿彌陀佛

十方名聞菩薩衆	無量諸魔常讚歎

爲諸衆生願力住	故我頂禮彌陀尊

願共諸衆生    往生安樂國

南無至心歸命禮西方阿彌陀佛

金底寶間池生華	善根所成妙臺座

於彼座上如山王	故我頂禮彌陀尊

願共諸衆生    往生安樂國

南無至心歸命禮西方阿彌陀佛

十方所來諸佛子	顯現神通至安樂

瞻仰尊顔常恭敬	故我頂禮彌陀尊

願共諸衆生    往生安樂國

南無至心歸命禮西方阿彌陀佛

下	欄

諸有無常無我等	亦如水月電影露

爲衆說法無名字	故我頂禮彌陀尊

願共諸衆生    往生安樂國

南無至心歸命禮西方阿彌陀佛

彼尊佛刹無惡名	亦無女人惡道怖

衆人至心敬彼尊	故我頂禮彌陀尊

願共諸衆生	往生安樂國

南無至心歸命禮西方阿彌陀佛

彼尊無量方便境	無有諸趣惡知識

往生不退至菩提	故我頂禮彌陀尊

願共諸衆生    往生安樂國

南無至心歸命禮西方阿彌陀佛

我說彼尊功德事	衆善無邊如海水

所4獲善根淸淨者       回施衆生生彼國

願共諸衆生    往生安樂國

南無至心歸命禮西方阿彌陀佛

哀愍覆護我	令法種增長

此世及後生	願佛常攝受

願共諸衆生	往生安樂國

南無至心歸命禮西方極樂世界觀世音菩薩

願共諸衆生	往生安樂國

南無至心歸命禮西方極樂世界大勢至菩薩

願共諸衆生	往生安樂國

南無至心歸命禮西方極樂世界諸菩薩淸淨

大海衆

願共諸衆生	往生安樂國

普爲師僧父母及善知識法界衆生. 斷除三

障. 同得往生阿彌陀佛國. 歸 命懺悔

至心懺悔

經數: 一九八○

經名: 往生禮讚偈

頁數: 四四三

上	欄

自從無始受身來	□以十惡加衆生

不孝父母謗三寶	造作五逆不善業

以是衆罪因緣故	妄想顚倒生纏縛

應受無量生死苦	頂禮懺悔願滅除

懺請已至心歸命阿彌陀佛

至心勸請

諸佛大慈無上尊	□以空慧照三界

衆生盲冥不覺知	永沒生死大苦海

爲拔群生離諸苦	勸請常住轉法輪

懺悔已至心歸命阿彌陀佛

至心隨喜

歷劫已來懷嫉□	我慢放逸由癡生

□以瞋□毒害火	焚燒智慧慈善根

今日思惟始惺悟	發大精進隨喜心

隨喜已至心歸命阿彌陀佛

至心□向

流浪三界內	癡愛入胎獄

生已歸老死	比沒於苦海

我今修此福	回生安樂土

□向已至心歸命阿彌陀佛

至心發願

願捨胎藏形	往生安樂國

速見彌陀佛	無邊功德身

奉覲諸如來	賢聖亦復然

獲六神通力	救攝苦衆生

虛空法界盡	我願亦如是

發願已至心歸命阿彌陀佛(餘悉同上法)

第四謹依天親菩薩願往生禮讚偈. 二十拜

當後夜時禮(懺悔同前後)

中	欄

南無至心歸命禮西方阿彌陀佛

世尊我一心	歸命盡十方

無□光如來	與佛敎相應

願共諸衆生	往生安樂國

南無至心歸命禮西方阿彌陀佛

觀彼世界相	勝過三界道

究竟如虛空	廣大無邊際

願共諸衆生	往生安樂國

南無至心歸命禮西方阿彌陀佛

正道大慈悲	出世善根生

淨光明滿足	如鏡日月輪

願共諸衆生	往生安樂國

南無至心歸命禮西方阿彌陀佛

備諸珍寶性	具足妙莊嚴

無垢光焰熾	明淨曜世間

願共諸衆生	往生安樂國

南無至心歸命禮西方阿彌陀佛

寶華千萬種	彌覆池流泉

微風動華葉	交錯光亂轉

願共諸衆生	往生安樂國

南無至心歸命禮西方阿彌陀佛

宮殿諸樓閣	觀十方無□

雜樹異光色	寶欄遍圍□

願共諸衆生	往生安樂國

南無至心歸命禮西方阿彌陀佛

無量寶交絡	羅網遍虛空

種種鈴發響	宣吐妙法音

願共諸衆生	往生安樂國

南無至心歸命禮西方阿彌陀佛

下	欄

梵音悟深遠	微妙聞十方

正覺阿彌陀	法王善住持

願共諸衆生	往生安樂國

南無至心歸命禮西方阿彌陀佛

如來淨華衆	正覺華化生

愛樂佛法味	禪三昧爲食

願共諸衆生	往生安樂國

南無至心歸命禮西方阿彌陀佛

永離身心惱	受樂常無間

大乘善根界	等無譏嫌名

願共諸衆生	往生安樂國

南無至心歸命禮西方阿彌陀佛

女人及根缺	二乘種不生

衆生所願樂	一切能滿足

願共諸衆生	往生安樂國

南無至心歸命禮西方阿彌陀佛

無量大寶王	微妙淨華臺

相好光一尋	色像超群生

願共諸衆生	往生安樂國

南無至心歸命禮西方阿彌陀佛

天人不動衆	淸淨智海生

如須彌山王	勝妙無過者

願共諸衆生	往生安樂國

南無至心歸命禮西方阿彌陀佛

天人丈夫衆	恭敬□瞻仰

雨天樂華衣	妙香等供養

願共諸衆生	往生安樂國

南無至心歸命禮西方阿彌陀佛

安樂國淸淨	常轉無垢輪

經數: 一九八○

經名: 往生禮讚偈

頁數: 四四四

上	欄

一念及一時	利益諸群生

願共諸衆生	往生安樂國

南無至心歸命禮西方阿彌陀佛

讚佛諸功德	無有分別心

能令速滿足	功德大寶海

願共諸衆生	往生安樂國

南無至心歸命禮西方阿彌陀佛

哀愍覆護我	令法種增長

此世及後生	願佛常攝受

願共諸衆生	往生安樂國

南無至心歸命禮西方極樂世界觀世音菩薩

願共諸衆生	往生安樂國

南無至心歸命禮西方極樂世界大勢至菩薩

願共諸衆生	往生安樂國

南無至心歸命禮西方極樂世界諸菩薩淸淨

大海衆

願共諸衆生	往生安樂國

普爲師僧父母及善知識法界衆生. 斷除三

障. 同得往生阿彌陀佛國. 歸命懺悔

第五謹依彦琮法師願往生禮讚偈. 二十一

拜當旦起時禮. (懺悔同前後)

南無至心歸命禮西方阿彌陀佛

法藏因彌遠	極樂果還深

異珍參作地	衆寶間爲林

華開希有色	波揚實相音

何當蒙授手	一遂往生心

願共諸衆生	往生安樂國

南無至心歸命禮西方阿彌陀佛

濁世難還入	淨土願逾深

中	欄

金繩直界道	珠網□垂林

見色皆眞色	聞音悉法音

莫謂西方遠	唯須十念心

願共諸衆生	往生安樂國

南無至心歸命禮西方阿彌陀佛

已成窮理聖	眞有遍空威

在西時現小	但是暫隨機

葉珠相映飾	砂水共1澄輝

欲得無生果	彼土必須依

願共諸衆生	往生安樂國

南無至心歸命禮西方阿彌陀佛

五山女獨朗	寶手印□分

地水俱爲鏡	香華同作雲

業深成易往	因淺實難聞

必望除疑惑	超然獨不群

願共諸衆生	往生安樂國

南無至心歸命禮西方阿彌陀佛

心帶眞慈滿	光含法界團

無緣能攝物	有相定非難

華隨本心變	宮移身自安

□聞出世境	須共入禪看

願共諸衆生	往生安樂國

南無至心歸命禮西方阿彌陀佛

□向漸爲功	西方路稍通

寶幢承厚地	天香入遠風

開華重布水	覆網細分空

願生何意切	正爲樂無窮

願共諸衆生	往生安樂國

南無至心歸命禮西方阿彌陀佛

下	欄

欲選當生處	西方最可歸

間樹開重閣	滿道布鮮衣

香飯隨心至	寶殿逐身飛

有緣皆得入	2正自往人希

願共諸衆生	往生安樂國

南無至心歸命禮西方阿彌陀佛

十劫道先成	嚴界引群萌

金砂徹水照	玉葉滿枝明

鳥本珠中出	人唯華上生

敢請西方聖	早晩定相迎

願共諸衆生	往生安樂國

南無至心歸命禮西方阿彌陀佛

十方諸佛國	盡是法王家

偏心有緣地	冀得早無邪

八功如意水	七寶自然華

於彼心能係	當必往非□

願共諸衆生	往生安樂國

南無至心歸命禮西方阿彌陀佛

淨國無衰變	一立古今然

光臺千寶合	音樂八風宣

池多說法鳥	空滿散華天

得生不畏退	3隨意旣開蓮

願共諸衆生	往生安樂國

南無至心歸命禮西方阿彌陀佛

坐華非一像	聖衆亦難量

蓮開人獨處	波生法自揚

無災由處靜	不退爲朋良

問彼前生輩	來斯幾劫强

願共諸衆生	往生安樂國

經數: 一九八○

經名: 往生禮讚偈

頁數: 四四五

上	欄

南無至心歸命禮西方阿彌陀佛

光舒救毘舍	空立引韋提

天來香蓋捧	人去寶衣齎

六時聞鳥合	四寸踐華低

相看無不正	豈復有長迷

願共諸衆生	往生安樂國

南無至心歸命禮西方阿彌陀佛

普勸弘三福	咸令滅五燒

發心功已至	係念罪便消

鳥華珠光轉	風好樂聲調

但□行道易	寧愁聖果遙

願共諸衆生	往生安樂國

南無至心歸命禮西方阿彌陀佛

珠色仍爲水	金光卽是臺

到時華自散	隨願華還開

遊池更出沒	飛空互往來

直心能向彼	有善倂須□

願共諸衆生	往生安樂國

南無至心歸命禮西方阿彌陀佛

洗心甘露水	悅目妙華雲

同生機易識	等壽量難分

樂多無廢道	聲遠不妨聞

如何貪五濁	安然火自焚

願共諸衆生	往生安樂國

南無至心歸命禮西方阿彌陀佛

臺□天人現	光中侍者看

懸空四寶閣	臨□七重欄

疑多邊地久	德少上生難

且莫論餘願	西1方已心安

中	欄

願共諸衆生	往生安樂國

南無至心歸命禮西方阿彌陀佛

六根常合道	三塗永絶名

念頃遊方遍	還時得忍成

地平無極廣	風長是處淸

寄言有心輩	共出一苦城

願共諸衆生	往生安樂國

南無至心歸命禮西方阿彌陀佛

哀愍覆護我	令法種增長

此世及後生	願佛常攝受

願共諸衆生	往生安樂國

南無至心歸命禮西方極樂世界觀世音菩薩

千輪明足下	五道現光中

悲引□無絶	人歸亦未窮

口宣猶在定	心靜更飛通

聞名皆願往	日發幾華叢

願共諸衆生	往生安樂國

南無至心歸命禮西方極樂世界大勢至菩薩

慧力標無上	身光備有緣

動搖諸寶國	持座一金蓮

鳥群非實鳥	天類豈眞天

須知心妙樂	會是戒香全

願共諸衆生	往生安樂國

南無至心歸命禮西方極樂世界諸菩薩淸淨

大海衆

願共諸衆生	往生安樂國

善爲師僧父母及善知識法界衆生. 斷除三

障. 同得往生阿彌陀佛國. 歸命懺悔

第六沙門善導願往生禮讚偈. 謹依十六觀

下	欄

作. 二十拜當日中時禮(懺悔同前後)

南無至心歸命禮西方阿彌陀佛

觀彼爾陀極樂界  廣大寬平衆寶成

四十八願莊嚴起  超諸佛刹最爲精

本國他方大海衆  窮劫算數不知名

普勸歸西同彼會  □沙三昧自然成

願共諸衆生	往生安樂國

南無至心歸命禮西方阿彌陀佛

地下莊嚴七寶幢  無量無邊無數億

八方八面百寶成  見彼無生自然悟

無生寶國永爲常  一一寶流無數光

行者[&FFFF]#心常對目  騰神踊躍入西方

願共諸衆生	往生安樂國

南無至心歸命禮西方阿彌陀佛

地上莊嚴轉無極  金繩界道非工匠

彌陀願智巧莊嚴  菩薩人天散華上

寶地寶色寶光飛  一一光成無數臺

臺中寶樓千萬億  臺側百億寶幢圍

願共諸衆生	往生安樂國

南無至心歸命禮西方阿彌陀佛

一一臺上虛空中  莊嚴寶樂亦無窮

八種淸風尋光出  隨時鼓樂應機音

機音正受稍爲難  行往坐臥攝心觀

唯除睡時常憶念  三昧無爲卽涅槃

願共諸衆生	往生安樂國

南無至心歸命禮西方阿彌陀佛

寶國寶林諸寶樹  寶華寶葉寶根莖

或以千寶分林異  或有百寶共成行

行行相當葉相次  色各不同光亦然

經數: 一九八○

經名: 往生禮讚偈

頁數: 四四六

上	欄

等量齊高三十萬  枝條相觸說無生

願共諸衆生	往生安樂國

南無至心歸命禮西方阿彌陀佛

七重羅網七重宮  綺互回光相映發

化天童子皆充滿  瓔珞輝光超日月

行行寶葉色千般  華敷等若旋金輪

果變光成衆寶蓋  塵沙佛刹現無邊

願共諸衆生	往生安樂國

南無至心歸命禮西方阿彌陀佛

寶池寶岸寶金沙  寶渠寶葉寶蓮華

十二由旬皆正等  寶羅寶網寶欄巡

德水分流尋寶樹  聞波睹樂證恬□

寄言有緣同行者  努力□迷還本家

願共諸衆生	往生安樂國

南無至心歸命禮西方阿彌陀佛

一一金繩界道上  寶樂寶樓千萬億

諸天童子散香華  他方菩薩如雲集

無量無邊無能計  稽首彌陀恭敬立

風鈴樹響遍虛空  歎說三尊無有極

願共諸衆生	往生安樂國

南無至心歸命禮西方阿彌陀佛

彌陀本願華王座  一切衆寶以爲成

臺上四幢帳寶□  彌陀獨坐顯眞形

眞形光明遍法界  蒙光觸者心不退

晝夜六時專想念  終時快樂如三昧

願共諸衆生	往生安樂國

南無至心歸命禮西方阿彌陀佛

彌陀身心遍法界  影形衆生心想中

中	欄

是故勸汝常觀察  依心起想表眞容

眞容寶像臨華座  心開見彼國莊嚴

寶樹三尊華遍滿  風鈴樂響與文同

願共諸衆生	往生安樂國

南無至心歸命禮西方阿彌陀佛

彌陀身色如金山  相好光明照十方

唯有念佛蒙光攝  當如本願最爲强

1六方如來舒舌證 專稱名號至西方

到彼華開聞妙法  十地願行自然彰

願共諸衆生	往生安樂國

南無至心歸命禮西方阿彌陀佛

觀音菩薩大慈悲  已得善提捨不證

一切五道內身中  六時觀察三輪應

應現身光紫金色  相好威儀轉無極

□舒百億光王手  普攝有緣歸本國

願共諸衆生	往生安樂國

南無至心歸命禮西方阿彌陀佛

勢至菩薩難思議  威光普照無邊際

有緣衆生蒙光觸  增長智慧超三界

法界傾搖如轉[&FFFF]#  化佛雲集滿虛空

普勸有緣常憶念  永絶胞胎證六通

願共諸衆生	往生安樂國

南無至心歸命禮西方阿彌陀佛

正坐跏趺入三昧  想心乘念至西方

睹見彌陀極樂界  地上虛空七寶莊

彌陀身量極無邊  重勸衆生觀小身

丈六八尺隨機現  圓光化佛等前眞

願共諸衆生	往生安樂國

南無至心歸命禮西方阿彌陀佛

下	欄

上輩上行上根人  心生淨土斷貪瞋

就行差別分三品  五門相續助三因

一日七日專精進  畢命乘臺出六塵

慶哉難逢今得遇  永證無爲法性身

願共諸衆生	往生安樂國

南無至心歸命禮西方阿彌陀佛

中輩中行中根人  一日齋戒處金蓮

孝養父母敎□向  爲說四方快樂因

佛與聲聞衆來取  直到彌陀華座邊

百寶華籠經七日  三品蓮開證小2身

願共諸衆生	往生安樂國

南無至心歸命禮西方阿彌陀佛

下輩下行下根人  十惡五逆等貪瞋

四重偸僧謗正法  未曾□愧悔前愆

終時苦相如雲集  地獄猛火罪人前

忽遇往生善知識  急勸專稱彼佛名

化佛菩薩尋聲到  一念傾心入寶蓮

三華障重開多劫  于時始發菩提因

願共諸衆生	往生安樂國

南無至心歸命禮西方阿彌陀佛

3彌陀佛國能所4感 西方極樂難思議

渴聞般若絶思漿  念食無生卽斷飢

一切莊嚴皆說法  無心領納自然知

七覺華池隨意入  八背凝神會一枝

無量菩薩爲同學  性海如來盡是師

彌陀心水沐身頂  觀音勢至與衣被

Ｃ爾騰空遊法界  須臾授記號無爲

如此逍遙無極處  吾今不去待何時

願共諸衆生	往生安樂國

經數: 一九八○

經名: 往生禮讚偈

頁數: 四四七

上	欄

南無至心歸命禮西方阿彌陀佛

哀愍覆護我	令法種增長

此世及後生	願佛常攝受

願共諸衆生	往生安樂國

南無至心歸命禮西方極樂世界觀音勢至諸

菩薩淸淨大海衆

願共諸衆生	往生安樂國

普爲師僧父母及善知識法界衆生. 斷除三

障. 同得往生阿彌陀佛國. 歸命懺悔. 上二品

懺悔發願等同前. 須要中要取初. 須略中略

取中. 須廣中廣取下. 其廣者. 就實有心願生

者而勸. 或對四衆. 或對十方佛. 或對舍利尊

像大衆. 或對一人. 若獨自等. 又向十方盡虛

空三寶. 及盡衆生界等. 具向發露懺悔. 懺悔

有三品. 上中下. 上品懺悔者. 身毛孔中血流.

眼中血出者. 名上品懺悔. 中品懺悔者. 遍身

熱汗從毛孔出. 眼中血流者. 名中品懺悔. 下

品懺悔者. 遍身徹熱. 眼中淚出者. 名下品懺

悔. 此等三品雖有差別. 1卽是久種解脫分善

根人. 致使今生敬法重人. 不惜身命. 乃至小

罪若懺. 卽能徹法徹髓. 能如此懺者. 不問久

近. 所有重障頓皆滅盡. 若不如此. 縱使日夜

十二時急走. 2衆是無益. 若不作者. 應知雖

不能流淚流血等. 但能眞心徹到者. 卽與上

同

敬白. 十方諸佛. 十二部經. 3諸大菩薩. 一切

賢聖. 及一切天龍八部. 法界衆生. 現前大衆

等. 證知我. 4發露懺悔. 從無始已來乃至今

身. 殺害一切三寶師僧父母六親眷屬善知

中	欄

識法界衆生. 不可知數. 偸盜一切三寶師僧

父母六親眷屬善知識法界衆生物. 不可知

數. 於一切三寶師僧父母六親眷屬善知識

法界衆生上起邪心. 不可知數. 妄語欺□一

切三寶師僧父母六親眷屬善知識法界衆

生. 不可知數. 綺語調[&FFFF]#一切三寶師僧父母

六親眷屬善知識法界衆生. 不可知數. 惡口

罵辱誹謗毁□一切三寶師僧父母六親眷屬

善知識法界衆生. 不可知數. 兩舌□亂破壞

一切三寶師僧父母六親眷屬善知識法界衆

生. 不可知數. 或破五戒八戒十戒十善戒二

百五十戒五百戒菩薩三聚戒十無盡戒乃至

一切戒及一切威儀戒等. 自作敎他見作隨

喜. 不可知數. 如是等衆罪亦如十方大地無

邊微塵無數. 我等作罪亦復無數. 虛空無邊.

我等作罪亦復無邊. 方便無邊. 我等作罪亦

復無邊. 法性無邊. 我等作罪亦復無邊. 法界

無邊. 我等作罪亦復無邊. 衆生無邊我等劫

奪殺害亦復無邊. 三寶無邊. 我等侵損劫奪

殺害亦復無邊. 戒品無邊. 我等毁犯亦復無

邊. 如是等罪. 上至諸菩薩. 下至聲聞緣覺. 所

不能知. 唯佛與佛乃能知我罪之多少. 今於

三寶前法界衆生前. 發露懺悔. 不敢覆藏. 唯

願十方三寶法界衆生. 受我懺悔. 憶我淸淨.

始從今日. 願共法界衆生. 捨邪歸正. 發菩提

心. 慈心相向. 佛眼相5看. 菩提眷屬. 作眞善

知識. 同生阿彌陀佛國. 乃至成佛. 如是等罪

永斷相續. 更不敢作. 懺悔已. 至心歸命阿彌

陀佛6(廣懺竟)

下	欄

若入觀及睡眠時. 應發此願. 若坐若立. 一心

合掌. 正面向西. 十聲稱阿彌陀佛觀音勢至

諸菩薩淸淨大海衆竟. 弟子(某甲)現是生死凡

夫. 罪障深重. 7淪六道苦不可具云. 今日遇

善知識. 得聞彌陀本願名號. 一心稱念心願

往生. 願佛慈悲不捨本弘誓願攝 受. 弟子不

識彌陀佛身相光明. 願佛慈悲示現弟子身

相觀音勢至諸菩薩等. 及彼世界淸淨莊嚴

光明等相. 道此語已. 一心正念. 卽隨意入觀

及睡. 或有正發願時卽得見之. 或有睡眠時

得見. 除不至心. 此願比來大有現驗

問曰. 稱念禮觀阿彌陀佛. 現世有何功德利

益. 答曰. 若稱阿彌陀佛一聲. 卽能除滅八十

億劫生死重罪. 禮念已下亦如是. 十往生經

云. 若有衆生. 念阿彌陀佛願往生者. 彼佛卽

遣二十五菩薩擁護行者. 若行若坐. 若住若

臥. 若晝若夜. 一切時一切處. 不令惡鬼惡神

得其便也. 又如觀經云. 若稱禮念阿彌陀佛.

願往生彼國者. 彼佛卽遣無數化佛無數他

觀音勢至菩薩護念行者. 復與前二十五菩

薩等. 百重千重圍□行者. 不問行住坐臥一

切時處若晝若夜. 常不離行者. 今旣有斯勝

益. 可憑. 願諸行者各須至心心往. 又如無量

壽經云. 若我成佛. 十方衆生稱我名號. 下至

十聲. 若不生者. 不取正覺. 彼佛今現在世成

佛. 當知本誓重願不虛. 衆生稱念必得往生.

又如彌陀經云. 若有衆生. 聞說阿彌陀佛. 卽

應執持名號. 若一日若二日. 乃至七日. 一心

稱佛不亂. 命欲終時. 阿彌陀佛與諸聖衆現

經數: 一九八一

經名: 依觀經等明般舟三昧行道往生讚

頁數: 四四八

上	欄

在其前. 此人終時心不顚倒. 卽得往生彼國.

佛告舍利弗. 我見是利故說是言. 若有衆生

聞是說者. 應當發願願生彼國. 次下說云. 東

方如□河沙等諸佛. 南西北方及上下. 一一

方如□河沙等諸佛. 各於本國出其舌相. 遍

覆三千大千世界. 說誠實言. 汝等衆生皆應

信是一切諸佛所護念經. 云何名護念. 若有

衆生. 稱念阿彌陀佛若七日及一日. 下至十

聲. 乃至一聲一念等. 必得往生. 證1誠此事.

故名護念經. 次下文云. 若稱佛往生者. 常爲

六方□河沙等諸佛之所護念. 故名護念經

今旣有此增上誓願. 可憑. 諸佛子等何不勵

意去也

往生禮讚2偈

3依觀經等明般舟三昧行道往生

讚一卷

比丘僧善導撰

敬白. 一切往生知識等大須□愧. 釋迦如來

實是慈悲父母. 種種方便發起我等無上信

心. 又說種種方便敎門非一. 但爲我等倒見

凡夫. 若能依敎修行者. 則門門見佛4得生

淨土. 若見聞有人行善者. 卽以善助之. 若見

聞有人行敎讚之. 若聞人說行. 卽依行順之.

若聞人有悟. 卽依悟喜之. 何意然者. 同以諸

佛爲師. 以法爲母生養. 共同情親非外. 不得

中	欄

輕毁他有緣之敎行. 讚自有緣之要法. 卽是

自相破壞諸佛法眼. 法眼旣滅. 菩提正道履

足無由. 淨土之門何能得入. 傷歎曰. 生盲信

業走. 隨業墮深坑. 縱此貪瞋火. 自損損他人.

長沒無明海遇木永無緣. 行者等必須於一

切凡聖境上. 常起讚順之心. 莫生是非慊恨

也. 何故然者. 爲自防身口意業. 恐不善業

起. 復是流轉. 與前無異. 若自他境上護得三

業. 能令淸淨者. 卽是生佛國之正因. 問曰. 旣

道三業淸淨是生淨土卽因者. 云何作業得

名淸淨. 答曰. 一切不善之法. 自他身口意總

斷不行. 是名淸淨. 又自他身口意相應善卽

起上上隨喜心. 如諸佛菩薩所作隨喜. 我亦

如是隨喜. 以此善根□生淨土故. 名爲正因

也. 又欲生淨土. 必須自勸勸他廣讚淨土依

正二報莊嚴事. 亦須知入淨土之緣起. 出娑

婆之本末. 諸有智者應知. 又問曰. 般舟三昧

樂者是何義也. 答曰. 梵語名般舟. 此□名常

行道. 或七日九十日身行無間總名. 三業無

間故名般舟也. 又言三昧者亦是西國語. 此

□名爲定. 由前三業無間. 心至所感. 卽佛境

現前. 正境現時. 卽身心內悅. 故名爲樂. 亦名

立定見諸佛也. 應知

般舟三昧樂(願往生)	三界六道苦難停(無量樂)

曠劫已來常沒沒(願往生)	到處唯聞生死聲(無量樂)

釋迦如來眞報土(願往生)	淸淨莊嚴無勝是(無量樂)

爲度娑婆分化入(願往生)	八相成佛度衆生(無量樂)

或說人天二乘法(願往生)	或說菩薩涅槃因(無量樂)

下	欄

或漸或頓明空有(願往生)	人法二障遣雙除(無量樂)

根性利者皆蒙益(願往生)	鈍根無智難開悟(無量樂)

瓔珞經中說漸敎(願往生)	萬劫修功證不退(無量樂)

觀經彌陀經等說(願往生)	卽是頓敎菩薩藏(無量樂)

一日七日專稱佛(願往生)	命斷須臾生安樂(無量樂)

一入彌陀涅槃國(願往生)	卽得不退證無生(無量樂)

萬劫修功實難續(願往生)	一時煩惱百千間(無量樂)

若待娑婆證法忍(願往生)	六道□沙劫未期(無量樂)

貪瞋卽是輪回業(願往生)	煩惱豈是無生因(無量樂)

驗此貪瞋火燒苦(願往生)	不如走入彌陀國(無量樂)

彌陀因地發心時(願往生)	頓捨王位心菩提(無量樂)

饒王佛所落髮鬚(願往生)	出家修道名法藏(無量樂)

四十八願因玆發(願往生)	一一誓願爲衆生(無量樂)

衆寶莊嚴名極樂(願往生)	廣大寬平無限量(無量樂)

我得菩提當心坐(願往生)	徹窮後際度衆生(無量樂)

身相光明照法界(願往生)	光所及處皆蒙益(無量樂)

一一光明相續照(願往生)	照覓念佛往生人(無量樂)

欲比十方諸佛國(願往生)	極樂安身實是精(無量樂)

般舟三昧樂(願往生)	釋迦如來悲意深(無量樂)

本師釋迦修5普行(願往生)	長時長劫度衆生(無量樂)

一切如來設方便(願往生)	亦同今日釋迦尊(無量樂)

隨機說法皆蒙益(願往生)	各得悟解入眞門(無量樂)

門門不同八萬四(願往生)	爲滅無明果業因(無量樂)

利劍卽是彌陀號(願往生)	一聲稱念罪皆除(無量樂)

釋迦如來因地時(願往生)	頓捨身財心妙法(無量樂)

經數: 一九八一

經名: 依觀經等明般舟三昧行道往生讚

頁數: 四四九

上	欄

小劫大劫長時劫(願往生)	隨順佛語誓修行(無量樂)

念念時中行六度(願往生)	慈悲喜捨化衆生(無量樂)

三業專修無間業(願往生)	誓作菩提無上尊(無量樂)

證得菩提無上果(願往生)	分身百億度衆生(無量樂)

一音演說隨機悟(願往生)	各各隨悟到眞元(無量樂)

般舟三昧樂(願往生)	隨順釋迦如來敎(無量樂)

佛敎多門八萬四(願往生)	正爲衆生機不同(無量樂)

欲覓安身當住處(願往生)	先心要行入眞門(無量樂)

門門不同名漸敎(願往生)	萬劫苦行證無生(無量樂)

畢命爲期專念佛(願往生)	須臾命斷佛迎將(無量樂)

一1食之時尙有間(願往生)	如何萬劫不貪瞋(無量樂)

貪瞋障受人天路(願往生)	三惡四趣內安身(無量樂)

欲到彌陀安養國(願往生)	念佛戒行必須回(無量樂)

戒行專精諸佛讚(願往生)	臨終華座自來迎(無量樂)

一念之間入佛會(願往生)	三界六道永除名(無量樂)

三明六通皆自在(願往生)	畢命不退證無爲(無量樂)

四種威儀常見佛(願往生)	手執香華常供養(無量樂)

一念一時隨衆聽(願往生)	百千三昧自然成(無量樂)

一切時中常入定(願往生)	定理聞經皆得悟(無量樂)

百寶莊嚴隨念現(願往生)	長劫供養報慈恩(無量樂)

微塵故業隨智滅(願往生)	不覺轉入眞如門(無量樂)

大小僧祇□沙劫(願往生)	亦如迪指須臾間(無量樂)

如此逍遙快樂處(願往生)	更貪何事不心生(無量樂)

縱使千年受五欲(願往生)	增長地獄苦因緣(無量樂)

貪瞋十惡相續起(願往生)	豈是解脫涅槃因(無量樂)

中	欄

不畏三塗造衆罪(願往生)	破滅三寶永比淪(無量樂)

不孝父母罵眷屬(願往生)	地獄安身無出期(無量樂)

曠劫已來比苦海(願往生)	西方要法未曾聞(無量樂)

雖得人身多有障(願往生)	不受佛化反生疑(無量樂)

六方如來慈悲極(願往生)	同心同勸往西方(無量樂)

長病遠行不計日(願往生)	念佛卽道無功夫(無量樂)

如此之人難化度(願往生)	無明被底且長眠(無量樂)

專讀彌陀觀經法(願往生)	文文句句說西方(無量樂)

地下寶幢無2數億(願往生)	方楞具足盡輝光(無量樂)

萬億寶珠相映飾(願往生)	各各變現希奇事(無量樂)

照上衆寶莊嚴地(願往生)	雜色過於百千日(無量樂)

自身光明紫金色(願往生)	足踐寶地徐徐行(無量樂)

得此無生寶國地(願往生)	皆是彌陀願力恩(無量樂)

一切時中聞妙法(願往生)	煩惱罪障無由起(無量樂)

菩薩知識爲同學(願往生)	□手相將入寶堂(無量樂)

念念之中受法樂(願往生)	須臾悟得百千門(無量樂)

大衆同心厭此界(願往生)	乘佛願力見彌陀(無量樂)

忽爾思量心髓痛(願往生)	無窮之劫枉疲勞(無量樂)

自慶今身聞淨土(願往生)	不惜身命往西方(無量樂)

西方快樂無爲處(願往生)	天上人間無比量(無量樂)

六天相勝億萬倍(願往生)	不及西方人一相(無量樂)

三十二相通自在(願往生)	身光遍照十方界(無量樂)

從世帝王至六天(願往生)	音樂相勝億萬重(無量樂)

佛國寶林枝相觸(願往生)	六天音樂不如一(無量樂)

依時供養香風起(願往生)	拂樹華飛落寶地(無量樂)

下	欄

寶樹飛華汎德水(願往生)	童子捉取已爲船(無量樂)

乘船直入蓮華會(願往生)	化佛菩薩與衣被(無量樂)

各執香華佛前立(願往生)	徐徐遙散變成雲(無量樂)

寶雲莊嚴卽是蓋(願往生)	卽與寶果敎令食(無量樂)

遇値往生善知識(願往生)	得聞淨土彌陀名(無量樂)

因佛願力來相見(願往生)	常住此國不須還(無量樂)

法侶□將入林看(願往生)	足下輝光超日月(無量樂)

菩薩衆會無窮盡(願往生)	各各身光互相照(無量樂)

新往化生紫金色(願往生)	與諸大衆無殊異(無量樂)

或入寶樓衆中坐(願往生)	大衆見者皆歡喜(無量樂)

種種莊嚴不可識(願往生)	內外相看無障□(無量樂)

停足須臾受法樂(願往生)	三昧無生自然悟(無量樂)

地上莊嚴衆寶間(願往生)	雜色相參百千萬(無量樂)

寶座華臺處處滿(願往生)	隨心受用光來照(無量樂)

百千童子菩薩衆(願往生)	各捧香華臨池看(無量樂)

或坐或立池渠岸(願往生)	或有尋階入寶池(無量樂)

或立于沙或至膝(願往生)	或沒腰頭或懸注(無量樂)

或取金華百寶葉(願往生)	授與岸上看池人(無量樂)

受得香華千萬種(願往生)	卽散彌陀大會上(無量樂)

所散之華變成蓋(願往生)	自然音樂□千重(無量樂)

寶鳥連聲奏天樂(願往生)	一切見者起悲心(無量樂)

我今到此佛願力(願往生)	同緣同行何時來(無量樂)

普願閻色知識等(願往生)	同行相親願莫退(無量樂)

專誦彌陀觀經等(願往生)	禮佛觀察盡須回(無量樂)

一切時中相續作(願往生)	至死爲期專復專(無量樂)

經數: 一九八一

經名: 依觀經等明般舟三昧行道往生讚

頁數: 四五○

上	欄

一到彌陀安養國(願往生)	畢竟逍遙卽涅槃(無量樂)

涅槃莊嚴處處滿(願往生)	見色聞香罪障除(無量樂)

飛踊空中作神變(願往生)	讚歎淨土難思議(無量樂)

或散華香供養佛(願往生)	報佛慈恩心無盡(無量樂)

不因釋迦如來力(願往生)	彌陀淨土若爲聞(無量樂)

衆生障盡聞皆喜(願往生)	頓斷諸惡願心生(無量樂)

般舟三昧樂(願往生)	誓願今生順佛敎(無量樂)

行住坐臥專念佛(願往生)	一切善業倂須回(無量樂)

念念時中常懺悔(願往生)	終時卽上金剛臺(無量樂)

一切時中望西禮(願往生)	表知凡聖心相向(無量樂)

佛知衆生心雜亂(願往生)	偏敎正念住西方(無量樂)

不知彌陀國遠近(願往生)	佛道超過十萬億(無量樂)

道里雖遙不足到(願往生)	迪指之間入寶池(無量樂)

唯恨衆生疑不疑(願往生)	淨土對面不相□(無量樂)

莫論彌陀攝不攝(願往生)	意在專心回不回(無量樂)

但使回心決定向(願往生)	臨終華蓋自來迎(無量樂)

從佛乘華入寶國(願往生)	見諸大衆悟無生(無量樂)

一一寶樓隨意入(願往生)	內外莊嚴不可識(無量樂)

鳥作音聲菩薩舞(願往生)	童子歡喜作神通(無量樂)

爲我娑婆得生者(願往生)	種種供養令歡喜(無量樂)

佛遣生人將觀看(願往生)	到處唯是不思議(無量樂)

地上虛空聖人滿(願往生)	珠羅寶網自然覆(無量樂)

微風吹動出妙響(願往生)	聲中皆說無爲法(無量樂)

見樹聞波成法忍(願往生)	童子持華圍繞讚(無量樂)

立侍彌陀聽說法(願往生)	貪愛法樂超時劫(無量樂)

中	欄

隨逐本國諸菩薩(願往生)	盡是無爲涅槃界(無量樂)

一佛國界皆聞法(願往生)	遊歷他方修供養(無量樂)

欲住一食超千劫(願往生)	憶我娑婆同行人(無量樂)

大地微塵尙有數(願往生)	十方佛國無窮盡(無量樂)

一一佛土皆嚴淨(願往生)	亦如極樂無殊異(無量樂)

一切如來見歡喜(願往生)	菩薩聖衆將遊觀(無量樂)

所有莊嚴如極樂(願往生)	變化神通無障□(無量樂)

地上虛空聲遍滿(願往生)	聽響聞音皆得悟(無量樂)

般舟三昧樂(願往生)	相續念佛報師恩(無量樂)

雖捨錢財造功德(願往生)	不如持戒斷貪瞋(無量樂)

普敬衆生常念佛(願往生)	自他功德倂須回(無量樂)

安心定意生安樂(願往生)	獨超三界出煩籠(無量樂)

臨終見佛華臺1至(願往生)	須臾卽入寶池會(無量樂)

蓮華大衆皆歡喜(願往生)	卽與天衣隨意著(無量樂)

菩薩聲聞將見佛(願往生)	禮佛一拜得無生(無量樂)

彌陀告言諸佛子(願往生)	極樂何如彼三界(無量樂)

新往化生俱欲報(願往生)	合掌悲咽不能言(無量樂)

得[&FFFF]#娑婆長劫苦(願往生)	今日見佛釋迦恩(無量樂)

般舟三昧樂(願往生)	順隨佛語見彌陀(無量樂)

普勸同生知識等(願往生)	同行相親莫相離(無量樂)

父母妻兒百千萬(願往生)	非是菩提增上緣(無量樂)

念念相纏入惡道(願往生)	分身受報不相知(無量樂)

或在□羊六畜內(願往生)	被毛戴角何時了(無量樂)

慶得人身聞要法(願往生)	頓捨他鄕歸本國(無量樂)

父子相見非常喜(願往生)	菩薩聲聞亦復然(無量樂)

下	欄

或將遊行入林看(願往生)	成坐華臺登樓觀(無量樂)

觀見彌陀七寶國(願往生)	地上虛空光相照(無量樂)

卽作神通遍佛國(願往生)	處處供養無邊會(無量樂)

一一大會隨人入(願往生)	入處唯聞平等法(無量樂)

四種威儀常在定(願往生)	不出三昧作神通(無量樂)

一一神通到佛會(願往生)	會會聽法證無生(無量樂)

般舟三昧樂(願往生)	極樂安身實是精(無量樂)

金樓玉柱琉璃殿(願往生)	眞珠實閣百千行(無量樂)

重重羅網相映飾(願往生)	寶繩交絡垂鈴□(無量樂)

晝夜香風時時動(願往生)	聲內皆稱三寶名(無量樂)

彼國衆生心眼利(願往生)	聞一悟解百千門(無量樂)

般舟三昧樂(願往生)	處處安身不如彼(無量樂)

共諸童子遊空戱(願往生)	手散香華心供養(無量樂)

身光瓔珞2立相照(願往生)	一切莊嚴光亦然(無量樂)

或奏樂器供養佛(願往生)	化佛慈悲遙授記(無量樂)

同生知識百千萬(願往生)	乘華直入虛空會(無量樂)

會會不同無億數(願往生)	彼此相3過無障□(無量樂)

一切時中常說法(願往生)	見聞歡喜罪皆除(無量樂)

佛與聖衆身金色(願往生)	光光相照心相知(無量樂)

相好莊嚴無殊異(願往生)	皆是彌陀願力成(無量樂)

地上虛空人遍滿(願往生)	神通轉變自然知(無量樂)

或作華樓寶雲蓋(願往生)	化鳥連聲奏法音(無量樂)

法音旋轉如雲合(願往生)	彼國人天聞卽悟(無量樂)

一劫多劫長時劫(願往生)	但受法樂不思議(無量樂)

般舟三昧樂(願往生)	極樂莊嚴門盡開(無量樂)